Cortina Anpezo 31/12/2010 Cortina el ze un comun de àneme de ła provincia de Bełun in Vèneto, ponesto inte ła rejon stórego-ziogràfega de ła Ladìnia. Locałità montana conosesta par èsar na granda meta torìstega invernale e istiva, teatro de numarévołi avegniminti sportivi de rełevansa internasionałe ligai a ła montagna e ai spor invernałi, el ga ospità łe Ołinpìade invernałi del 1956 e i Canpionai mondiałi de sci alpin del 2021. Cortina ła ze pozisionada inte el sentro de ła Vałe d'Anpeso, inte l'alta Vałe del Bòite, che el ze sta ła conca de fine de un antigo jasaro cuaternàrio, e ła ze locada intrà el Cadore e la Val Pusteria , la Val d'Ansiei e l'Alto Agordin . Co i so , Cortina el ze el terso comun pì estendesto del Vèneto Łe formasion zeołòzeghe drento del parco naturale rejonałe de łe Dołomiti d'Anpeso łe ze de ciara orìzane sedimentària, derivanti dal perìodo intrà el Triàsego mèdio e el Cretàzego superiore de l'era mezozòega, costituie prinsipalmente da roce cofà ła dołòmia e el calcare. Cortina ła ze sircondada a 360° da łe Dołomiti Anpesane, che łe ga parte de ła sotosesion de łe Dołomiti de Sesto, de Braies e de Anpeso, inte łe Alpe Orientałi, che łe ghe da a ła vałada na bełesa ùgnoła al mondo. ntrà łe montagne pì conoseste se ghe recorda łe Tofane a òvest, el Pomagagnon a nord, el Monte Cristało a nord-est, el Fałòria e el Sorapss par est, el Beco de Mezodì, ła Croda da Lago e el grupo del Nuvolau a sud. El teritòrio comunałe el vària in altura da un mìnemo de a un màsemo de , co na escursion altimètrega de . El sentro urban el ze invese a sirca de altura. Ghe ze numarévołi corsi e conche de àcua che łe forma ła union idrogràfega de Cortia, łe fonte del Rufiedo, del Fełison e del Boite łe ze vere e pròpie partegołartà inte el teritòro, esendo incomunae da ła derivasion traerso conduture sototera de tipo càrsego.; i torenti Boite e Fanes i core in conche larghe e inpienie de vezetasion, nando a formar, inte el pròpio percorimento, de łe bełe e pcenine cascadełe ; el rio Travenanzes e el rio Fełison, de contràrio, i core in stra-profondi òridi naturałi, scavai inte ła dołòmia dal corivo corar de łe àcue inte el nar del tenpo. Racuanto difondesti i ze anca i torentini che i core drio łe pendize rocioze dei monti e inte i boschi, cofà ła Ruoiba e el Ru dei Cavai. Ła cuazi totalità de łe àcue de ła conca idrogràfega de ła vałe, ła rezulta prima o dopo afluir inte el torrente Boite, el major de ła zona par portada ìdrega e par longhesa de corso . De picenine dimension i ze invese i lagheti alpini, par via de ła asentuada aclività dei versanti de ła alta permeabiłità de łe roce dołomìteghe De-tuta-via, ghe ze racuante picenine conchete de lago inte el fondovałe, formai gràsie al naturałe procedimento de inpermeabłizasion del fondo de racuante depresion o dal sbaramento artifesałe de torenti, costituendo dei biotipi de ełevà intarese naturałìstego.Cei jasarii de modeste grandesa i se sconde inte łe zone pì frede e in onbra del Cristało, de łe Tofane e de altre sime anpesane, inte łe cuote intrà i e i d'altura, talvolta sepełesti soto na coltra de piere. Anca se retirada par via de l'aumentar de łe tenperadure de l'istà e de l'autuno, i sèvita a inpienire i torenti del fondovałe, garantendo a Cortina un mìnemo liveło de àcua anca in perìodi de mancansa de piove.